text: Udsigt til en rolig juleaftensdag på vejene
  24 december 2016 kl. 06.59
  Trafiksituation uden de store udfordringer lader til at fortsætte juleaftensdag.
  Efter en lillejuleaften, hvor mange kørte hjemmefra i god tid, ser det ud til at blive en rolig dag på de syd- og sønderjyske veje uden trængsel og alarm.
  Ifølge vejdirektoratet kørte langt størstedelen af juletrafikanterne i går, og i dag er det så dem med kort afstand til julemiddagen, der bevæger sig ud på vejene.
  - I dag er det meste dem der ikke skal så langt, så det betyder at trafikken vil befinde sig på de mindre veje i forhold til motorvejskørslen i går, fortæller vagthavende ved Vejdirektoratet Kenneth Andersen til TV SYD.
  Vejdirektoratet forventer at trafikken bliver tungest i tiden mellem klokken 11 og 13 og igen fra klokken 15 til 17.
  